Cawl

Bwyd yw cawl, sy'n cael ei goginio gan gyfuno cynhwysion megis llysiau a chig gydag isgell, sudd, dŵr neu hylif arall. Bydd y cynhwysion solid hefyd yn rhoi blas i'r hylif. Mae cawl yn aml yn llawn maeth, ac yn fwyd iach fel rheol gan ei fod yn rhoi'r teimlad o fod yn llawn yn llawer cynt na nifer o fwydydd eraill.

Yn draddodiadol, caiff cawliau eu dosbarthu mewn dau grŵp, cawliau clir a chawliau trwchus. Yn Ffrainc mae enwau penodol pellach ar gyfer y dosbarthiadau sef bouillon neu consommé am gawl clir. Caiff cawliau trwchus eu dosbarthu yn ôl y cyfrwng a ddefnyddir i'w drwchu: cawliau llysiau sydd wedi eu trwchu gyda starts yw purée; cragenbysgod ar ffurf purée, neu llysiau gyda hufen yw bisque; gall cawliau hufen cael eu trwchu gyda saws béchamel; a caiff cawliau veloutés eu trwchu gydag wyau, menyn a hufen. Defnyddir yn aml hefyd reis, blawd neu grawn i drwchu cawl.

Geirdarddiad
Gair benthyg o'r Lladin yw "cawl", yn deillio o'r gair "caulis", sydd yn golygu 'coesyn planhigyn' neu 'goesyn bresych'.Lewis, Henry. 1943. Yr Elfen Ladin Yn Yr Iaith Gymraeg. Caerdydd: Gwasg Prifysgol Cymru, t. 34http://www.ultralingua.com/onlinedictionary/dictionary#src_lang=Latin&dest_lang=English&query=caulis

Cyfeiriadau


Categori:Bwyd